Document ID: 32011R0561

A BIZOTTSÁG 561/2011/EU VÉGREHAJTÁSI RENDELETE
(2011. június 10.)
a sovány tejpor pályázat útján történő értékesítésére vonatkozó eljárás megindításáról szóló 447/2010/EU rendeletben rögzített értékesítés lezárásáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 43. cikke j) pontjára, összefüggésben 4. cikkével,
mivel:
(1)
A 447/2010/EU bizottsági rendelet (2) rendelkezett a betárolt sovány tejpor pályázati eljárás útján történő értékesítésének megindításáról az 1234/2007/EK tanácsi rendeletnek (3) a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról szóló, 2009. december 11-i 1272/2009/EU bizottsági rendeletnek megfelelően.
(2)
A leginkább rászoruló személyek számára történő élelmiszerosztás 2012-es évre vonatkozó tervével kapcsolatban megállapítható, hogy az Unió legrászorulóbb személyeinek az intervenciós készletekből származó élelmiszerekkel történő ellátására vonatkozó részletes szabályok megállapításáról szóló 2010. szeptember 14-i 807/2010/EU bizottsági rendelet (4) 1. cikk (2) bekezdésének a) pontja alapján a tagállamok által kérelmezett teljes sovány tejpormennyiség meghaladja a jelenleg rendelkezésre álló mennyiséget.
(3)
Ezért a 447/2010/EU rendelet 1. cikke alapján megindított, a sovány tejpor pályázat útján történő értékesítésére vonatkozó eljárást indokolt lezárni és a rendeletet hatályon kívül helyezni. Tehát a tagállamok intervenciós hivatalaihoz 2011. május 17. (brüsszeli idő szerint) 11.00 óra után beérkező ajánlatok tárgytalanok.
(4)
A piac felé történő gyors reagálás és az intézkedés hatékony kezelésének biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.
(5)
A mezőgazdasági piacok közös szervezésével foglalkozó irányítóbizottság nem küldte meg véleményét az elnöke által meghatározott határidőn belül,
ELFOGADTA EZT A RENDELETET:
1 cikk
A sovány tejpor pályázat útján történő, a 447/2010/EU rendelet 1. cikke alapján megindított értékesítése lezárásra kerül.
2 cikk
A 447/2010/EU rendelet hatályát veszti.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. június 10-én.

Labels: 3
17
18